REPUBLIKA HRVATSKA

OSNOVNA ŠKOLA MOLVE

MOLVE

KLASA: 003-06/19-01/07

URBROJ: 2137-39-19-1

Molve, 19. lipnja 2019.

Na temelju članka 127. Zakona o odgoju i obrazovanju u osnovnoj i srednjoj školi (Narodne novine broj: 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 7/17. i 68/18), članka 38. do 42. Zakona o ustanovama ( Narodne novine broj:76/93.,29/97., 47/99. i 35/08.) i članka 35. i 85. Statuta Osnovne škole Molve, Školski odbor Osnovne škole Molve na 25. sjednici održanoj 19. lipnja 2019. godine donio je

**ODLUKU**

**O IMENOVANJU RAVNATELJA ŠKOLE**

**I.**

Ivan Jaković, dipl učitelj , imenuje se ravnateljem Osnovne škole Molve na vrijeme od pet godina.

Početak mandata ravnatelja je 5. studenoga 2019. godine.

Odluka o imenovanju ravnatelja stupa na snagu dobivanjem suglasnosti ministra znanosti i obrazovanja za imenovanog kandidata odnosno istekom zakonskog roka za davanje suglasnosti.

**Obrazloženje**

Školski odbor Osnovne škole Molve raspisao je 22. svibnja 2019. godine natječaj za imenovanje ravnatelja škole.

Natječaj je objavljen 31. svibnja 2019. godine u Narodnim novinama i na mrežnim stranicama Škole.

Na natječaj je pristigla jedna (1) prijava, Ivana Jakovića iz Molvi, Đurđevačka 20, osobno dostavljena i zaprimljena u zatvorenoj omotnici 07. lipnja 2019. godine u tajništvu škole.

Školski odbor, nakon otvaranja prijave, utvrdio je da je prijava pravodobna te prijavljeni kandidat ispunjava propisana uvjete za ravnatelja nakon čega je izvršeno bodovanje dodatnih kompetencija te sačinjena lista kandidata.

Lista kandidata i prijava kandidata za ravnatelja sa natječajnom dokumentacijom umnožena je i dostavljena Učiteljskom vijeću, Vijeću roditelja i Skupu radnika na daljnje postupanje.

Dana 17. lipnja 2019. godine održane su sjednice zbora radnika i učiteljskog vijeća na kojima su nakon predstavljanja programa rada za mandatno razdoblje kandidata s utvrđene liste, navedena tijela tajnim glasovanjem zauzela su stajališta da će članovi tih tijela u Školskom odboru, u postupku imenovanja ravnatelja škole glasati za Ivana Jakovića. Navedena tijela sastavila su pisane Zaključke za Školski odbor.

Sjednica Vijeća roditelja održana je dana 18. lipnja 2019. godine na kojoj su članovi vijeća roditelja, tajnim glasovanjem zauzeli stajalište da će član toga tijela u Školskom odboru, u postupku imenovanja ravnatelja škole glasati za Ivana Jakovića. Pisani Zaključak se dostavlja Školskom odboru.

Nakon primitka Zaključaka naprijed navedenih tijela, dana 19. lipnja 2019. godine održana je sjednica Školskog odbora radi donošenja Odluke o imenovanju ravnatelja škole.

Članovi Školskog odbora su u skladu sa stajalištima izraženim u Zaključcima tijela javnim glasovanjem većinom glasova članova Školskog odbora za ravnatelja škole izabrali Ivana Jakovića.

 Ministrici Ministarstva znanosti i obrazovanja , preporučenom poštom s povratnicom, dostavit će se zahtjev za izdavanje suglasnosti za imenovanje Ivana Jakovića, dipl.učitelja, ravnateljem škole.

Člankom 127. stavak 13. Zakona o odgoju i obrazovanju u osnovnoj i srednjoj školi, utvrđeno je da odluka o imenovanju ravnatelja stupa na snagu nakon dobivene suglasnosti ministra, a ako ministar ne uskrati suglasnost u roku 15 dana od dana dostave zahtjeva za suglasnošću smatra se da je suglasnost dana.

Trajanje mandata ravnatelja utvrđeno je u skladu s člankom 127.stavak 1. Zakona o odgoju i obrazovanju u osnovnoj i srednjoj školi.

Slijedom navedenog Školski odbor Osnovne škole Molve odlučio je kao u izreci ove Odluke.

POUKA O PRAVNOM LIJEKU:

Kandidati koji su podnijeli prijavu na natječaj imaju pravo uvida u natječajnu dokumentaciju te mogu u roku 15 dana od primitka ove Odluke zahtijevati sudsku zaštiti kog nadležnog suda.

 Predsjednik Školskog odbora

 Darko Pintar

Dostaviti:

1. Ministarstvo znanosti i obrazovanja, Donje Svetice 38, 10000 Zagreb
2. Ivan Jaković, Đurđevačka 20, 48327 Molve
3. Pismohrana, ovdje